Iulianus Green

Iulianus Green (Francogallice Julien Green sed nomine pleno Julian Hartridge Green Lutetiae natus die 6 Septembris 1900; ibidem mortuus die 13 Augusti 1998), cives Americanus, fuit scriptor Francogallicus. Participavit tamquam artifex Renovationi catholicae.

 Vita 
Natus parentibus e Civitatibus Foederatis demigratis, Iulianus in Francia adolevit. Sororibus patreque iam conversis, post interitum matris protestantis Iulianus quoque anno 1916 ad Catholicismum transcendit, sicut in autobiographia narravit.

Cum septendecim annos attigisset, Cruci rubrae Americanae ingressus est, quo tempore (anno 1918) tirocinium in bello primo Orbis terrarum posuit. Trium annorum spatio studuit in Universitate Virginiensi, exinde ad Franciam rediit, sed inter annos 1940 et 1945 iterum Civitates Foederatas petivit.

 Scripta 
In libris suis Iulianus Green saepe quaestiones fidei religionisque praestringit, insuper hypocrisim. Nonnulli eorum meridiem Civitatum Foederatarum Americae, unde mater eius originem suam trahit, peragunt.

In Francia non solum fabulis Romanensibus, verum etiam ephemeridibus spatium 1919–1998 complectentibus enotuit. Diurna vitam eius litterarum religionisque depingunt.

Iulianus Green fuit primus externus qui Academiae Francicae interpositus est. Post interitum Francisci Mauriac sedem vigesimam secundam die 3 Iunii anno 1971 adeptus est.

In cunctis scriptis Iuliani Green Catholicismo devoti quaestiones sexuales, porro bonum et malum iactantur. Etsi paulo minus omnes libri Iuliani Green Francogallice scripti sint, libri quipiam Anglice scripti exstant. Iulianus Green paene ignotus in civitatibus Anglice loquentibus est.

Tria eius operum in pelliculas commutata sunt: Adrienne Mesurat anno 1953, Léviathan 1962 et La Dame de pique anno 1965.

Iulianus Green Clagenfurto sepultus est. Cum anno 1990 in huius oppidi Ecclesia Sancti Aegidii statuam Virginis Mariae obtueretur, scriptor illustris aspectu commotus optavit, ut ibi sepeliendus esset.

 Opera 
 1927 : Adrienne Mesurat (mythistoria)
 1950 : Moïra (mythistoria)
 1954 : L'Ennemi (mythistoria)
 1956 : L'Ombre (mythistoria)
 1983 : Frère François
 1989 : Les Etoiles du sud
 1996 : Pourquoi suis-je moi? Journal 1993-1996. Lutetiae: Fayard

 Nexus 
 Pagina de Iuliano Green (Academia Francica)

Categoria:Scriptores Franciae
Categoria:Scriptores mythistoriarum Franciae
Categoria:Socii Academiae Francicae
Categoria:Nati 1900
Categoria:Mortui 1998
Categoria:Auctores Francogallici
Categoria:Alumni Universitatis Virginiensis
Categoria:Ephemeridographi